મુલુંડ રેલવે-સ્ટેશન પર ટૂ-વ્હીલરના પાર્કિંગ માટે ૧૨ કલાક સુધીના ૧૫ રૂપિયા ચાર્જ કરવામાં આવે છે; જ્યારે હાલમાં ત્યાં પાર્કિંગ-પ્લૉટમાં ચાર્જ વસૂલ કરનાર કૉન્ટ્રૅક્ટર દ્વારા ૧૫ રૂપિયાને બદલે ૨૦ રૂપિયા ચાર્જ કરવામાં આવે છે. આમ છેલ્લા એક વર્ષ કરતાં વધુ સમયથી કૉન્ટ્રૅક્ટર દિવસના હજારો રૂપિયા લોકો પાસેથી રળી લે છે અને ખુલ્લેઆમ લૂંટનો ધંધો ચલાવે છે. આ વિશે ફરિયાદ અને વિરોધ કરનારા મુલુંડના રહેવાસી સુનીલ નાગડાએ મિડ-ડે LOCALને કહ્યું હતું કે ‘હું ઘણી વાર સ્ટેશન વિસ્તારમાં ટૂ-વ્હીલર પાર્ક કરું છું એ માટે કૉન્ટ્રૅક્ટર મારી પાસેથી ૧૨ કલાક માટે ૨૦ રૂપિયા વસૂલ કરે છે. જ્યારે પાર્કિંગ વિસ્તારમાં લગાવવામાં આવેલા ર્બોડ પર ૧૨ કલાક સુધીના ૧૫ રૂપિયા લખેલા છે, એથી મેં પાંચ રૂપિયા વધુ કેમ લે છે એમ પ્રfન કર્યો હતો ત્યારે એણે જૂનું ર્બોડ હોવાનું જણાવ્યું હતું અને મેં જ્યારે નવું ર્બોડ લગાવવા કહ્યું તો તેણે એ કામ રેલવેનું હોવાનું કહ્યું હતું.